﻿ Ők lesznek a 2017-es Dakar magyar indulói
2016. december 23. péntek, 12:23
Ők lesznek a 2017-es Dakar magyar indulói
//formula.hu/tereprali/2016/12/23/ok-lesznek-a-2017-es-dakar-magyar-induloi 2016-12-23 12:23:00 2016-12-23 12:23:00
Címkék: Dakar Saghmeister Dési Gyenes Horváth
Négy magyar nevezett a terepralisok legkomolyabb kihívására, köztük egy újonc is - a legerősebb eredményeket előzetesen azoktól várhatjuk, akik nem Magyarország zászlaja alatt versenyeznek.
Már újév másnapján, január 2-án megkezdődik a Dakar Rali 38. kiírása, amely kéthetes kemény küzdelem után január 14-én ér véget. A nagyjából 10000 kilométeres távnak ezúttal egy új résztvevő ország, Paraguay fővárosában, Asunciónban vág neki a mezőny, hogy Bolívia érintésével a már jól ismert környéken, az argentínai Buenos Airesben fussanak be a célba a legkitartóbbak.
Míg idén januárban egy autós egység, addig jövőre két motoros fogja a magyar színeket képviselni a versenyen, rajtuk kívül pedig egy romániai és egy szerbiai magyar is ott lesz a mezőnyben a kétkerekűek között, akik mindketten rutinos résztvevőnek számítanak már.
A kecskeméti Dési János a 2016-os kiírást kihagyta, de most ismét nekivág a kihívásnak, ami az ötödik Dakarja lesz karrierje során. Az eddigi legjobb eredményét a 2014-es 54. helyezés jelenti.
Újoncként fog belekóstolni a sivatagi túrába a 43 éves Horváth Lajos, aki a felkészülés során azzal hívta fel magára a figyelmet, hogy ősszel megszenteltette KTM-jét a váci püspökkel.
A magyar anyanyelvűek közül ezúttal is a Szatmárnémetiből származó Gyenes Emanueltől várhatjuk a legjobb eredményeket, az ő KTM-je eggyel magasabb technikai szintet képvisel a többiekéhez viszonyítva, idén januárban pedig az előkelő 14. helyen intették le. Hetedik Dakarján próbál tovább javítani ezen.
Saghmeister Gábor szintén régi motorosnak számít már a szakmában, ami itt persze szó szerint értendő. A szabadkai versenyző az összes dél-amerikai Dakaron ott volt, eddigi nyolc rajtja során pedig hatszor célba is ért, a helyezéseket tekintve igen kis szórással. A legjobbja a 2014-es 53. hely, amelyen az elmúlt két alkalommal balesetek miatt nem tudott javítani. Saghmeister különösen balszerencsés volt az utóbbi időben, hiszen 2015-ben a bal, 2016-ban pedig a jobb kézfején szerzett töréseket egy bukást követően, idén januárban azonban ennek ellenére is végigcsinálta a versenyt és a 62. helyen ért célba.
Saghmeister Gábor új motorjával
Mind a négy magyar KTM-motorral nevezett, akárcsak a címvédésre készülő ausztrál Toby Price. A quadsoknál Marcos Patronelli, az autósoknál a tizenkétszeres győztes Stephane Peterhansel, a kamionoknál pedig a Gerard de Rooy által vezetett egység nyerte meg az idei kiírást.
Bemutatták az Extreme-E elektromos széria versenyjárművét
Garamvölgyiék nyerni mennek az Italian Baja-ra
Itt az útvonal – részletek a szaúd-arábiai Dakarról!
Qualisport Racing: Sportszerűségből jeles
Hivatalos: Szaúd-Arábiában tartják a 2020-as Dakart
A magyar motoros szárkapocscsont-töréssel áll rajthoz Marokkóban
14 perce Lehet, hogy A Kapitány már 82 éves, mégis elsők között gratulál győztes versenyzőjének
1 órája Még egy pontokat nem érő futam megnyerése is óriási örömöt okozott a W Seriesben
3 órája Úgy előzte riválisait Santino Ferrucci az IndyCar iowai futamán, mintha szembe jöttek volna
5 órája A bravúrok bravúrja egy ilyen mentés oválpályán
7 órája Vettel vagy Leclerc ismeri fel jobban az F1-es pályákat?
8 órája Belülről is megnézhetük Bottas goodwoodi megőrülését
9 órája Button pályára vitte 2009-es világbajnok F1-es autóját
1 napja Nem érvényesült a papírforma a W Series asseni szabadedzésein
2 napja Hány német versenyre van szükség a DTM-ben?
Nem követi a Rosberg-módszert, Bottas nem kér a pszichológusokból